โบรกฯฟัน 16 หุ้นเด็ด พลังงาน – โรงกลั่นดัน SET ปรับขึ้น
ดัชนีหุ้นไทย (SET) วันนี้มีโอกาสปรับตัวขึ้นจากตัวเลขเศรษฐกิจในประเทศที่เติบโตต่อเนื่อง ขณะที่กระแสการเมืองคลี่คลายลง นอกจากนี้ราคาน้ำมันดิบที่ปรับตัวขึ้นต่อเนื่องจะช่วยหนุนหุ้นในกลุ่มพลังงาน และโรงกลั่น
2 ก.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.40 น. ค่าเงินบาทอยู่ที่ 33.14 บาทต่อเหรียญ ขณะที่ตลาดหุ้นเอเชียส่วนใหญ่ปรับตัวเพิ่มขึ้นในช่วงเช้าวันนี้ ตามทิศทางของตลาดหุ้นนิวยอร์กที่ปิดบวกเมื่อคืน หลังจากนายสตีเวน มนูชิน รัฐมนตรีคลังสหรัฐได้ออกมาส่งสัญญาณว่า รัฐบาลกำลังผลักดันมาตรการปฏิรูปภาษีให้มีผลบังคับใช้ นอกจากนี้ ข้อมูลเงินเฟ้อที่ซบเซาของสหรัฐยังช่วยให้นักลงทุนมีความหวังว่า ธนาคารกลางสหรัฐ (เฟด) จะชะลอการปรับขึ้นอัตราดอกเบี้ยในปีนี้
นักวิเคราะห์มองดัชนีหุ้นไทย (SET) วันนี้มีโอกาสปรับตัวขึ้นจากตัวเลขเศรษฐกิจในประเทศที่เติบโตต่อเนื่อง ขณะที่กระแสการเมืองคลี่คลายลง นอกจากนี้ราคาน้ำมันดิบที่ปรับตัวขึ้นต่อเนื่องจะช่วยหนุนหุ้นในกลุ่มพลังงาน และโรงกลั่น หุ้นเด่นเลือก EEC, AMATA, WHA, EA, WORK, ITD, CK, STEC, SEAFCO, UNIQ TOP, PTT, PTTGC, IRPC, BCP และ ESSO
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ เปิดเผยถึงตลาดหุ้นไทยเช้านี้ (1 ก.ย.) คาดว่าจะปรับตัวขึ้นได้ เนื่องจากตัวเลขเศรษฐกิจไทยที่ธนาคารแห่งประเทศไทย (ธปท.) ประกาศออกมาเมื่อวานนี้นั้นเติบโตต่อเนื่อง โดยเฉพาะการลงทุนภาคเอกชนที่กลับมาเป็นบวกได้ อีกทั้งกระแสทางการเมืองคลี่คลายลงแล้ว นอกจากนี้เงินทุนจากต่างประเทศก็เป็นบวกมากขึ้น
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวกและลบคละกัน พร้อมให้ติดตามการประมูลรถไฟทางคู่ ช่วงมาบกะเบา – ชุมทางจิระ โดยในวันนี้จะมีการเสนอราคาสำหรับสัญญาที่ 1 ช่วงมาบกะเบา-คลองขนานจิตร ซึ่งอาจจะช่วยหนุนหุ้นในกลุ่มรับเหมาฯได้บ้าง ขณะที่ยังให้ติดตามตัวเลข PMI ภาคการผลิตของทั่วโลก พร้อมให้แนวรับ 1,610 จุด ส่วนแนวต้าน 1,620-1,625 จุด
บล.ธนชาต ระบุในบทวิเคราะห์ (1 ก.ย.) ราคาน้ำมันดิบ Brent ฟื้น +1.9% ประกอบกับโรงกลั่นในสหรัฐฯ กว่า 20% ของกำลังการผลิตทั่วประเทศหยุดการผลิตเนื่องจากสภาพอากาศไม่เอื้อ ส่งผล ค่าการกลั่น (GRM) ปรับสูงขึ้นต่อเนื่องยืนเหนือ US$10/bbl จะเป็นปัจจัยหนุนกลุ่มพลังงาน และโรงกลั่น และ SET วันนี้ แนวต้าน 1,625-1,630 จุด ขณะที่ e-auction รถไฟรางคู่ในช่วง 1 – 2 สัปดาห์ข้างหน้าจะเป็น catalyst บวกต่อกลุ่มรับเหมาฯ ที่ยัง laggard ตลาดอยู่
หุ้นใหญ่จะเป็น “กลุ่มนำ” ตลาด ขณะที่ momentum กลุ่มรับเหมาฯ ดูดีขึ้นต่อเนื่อง ก่อนการเสนอราคา (e-auction) รถไฟรางคู่หลายสัปดาห์สัปดาห์หน้า ชอบ STEC  SEAFCO
1.”ซื้อ” โรงกลั่น-พลังงาน ชอบ PTT, TOP, PTTGC, IRPC และ ESSO
2.”ซื้อ” กลุ่มนิคมฯ เร่งพิจารณากฎหมาย EEC ชอบ AMATA และ WHA
3.”ซื้อ” กลุ่มหุ้นที่ถูกเพิ่มน้ำหนักในดัชนี FTSE วันที่ 15 ก.ย.นี้ EA WORK  (นอกจากถูกเพิ่มหุ้นใน FTSE มอง rating ที่ดี และรายได้ธุรกิจ on-line ที่เพิ่ม มองมี Upside Risk ต่อประมาณการกำไรปีนี้ที่ 715 ล้านบาท)
บล.แอพเพิล เวลธ์ ระบุในบทวิเคราะห์ (1 ก.ย.) ประเมินดัชนี SET ยังอยู่ในแนวโน้ม Sideway Up จากทิศทางความเชื่อมั่นต่อเศรษฐกิจไทยในครึ่งปีหลังและ Fund Flow นักลงทุนที่เริ่มปรับดีขึ้น โดยมีแนวรับ 1,600 จุด และ แนวต้าน 1,640 จุด แนะนำซื้อกลุ่มรับเหมาก่อสร้าง ITD, CK, STEC, UNIQ (+ ประมูลรถไฟทางคู่ 10 สัญญาในช่วง ก.ย. นี้) และกลุ่มปิโตร และโรงกลั่น TOP, PTTGC, IRPC, BCP, ESSO (+ สเปรดราคาผลิตภัณฑ์เพิ่มขึ้นและค่าการกลั่นสิงค์โปร์อยู่สูงระดับ 10 ดอลลาร์/บาร์เรล)